**2017. március 9.**

**SMR:** **az atomenergetika jövője?**

**Cserháti András előadása**

**Cserháti András előadása** „SMR: az atomenergetika jövője?” a **Budapesti Műszaki és Gazdaságtudományi Egyetemen, az** [Energetikai Szakkollégium](http://www.eszk.org) **szervezésében hangzott el.**

Az előadáson megismerkedhettünk a Small Modular Reactors (SMR – kicsi moduláris reaktorok) előnyeivel, versenyképességének feltételeivel, illetve betekintést nyerhettünk a jelenleg futó projektekbe. Mindezek mellett előadónk ismertette a magyarországi lehetőségeket is.

Az előadó megemlítette a témában korábban írt Nukleon-os cikkét is. „A kicsi szép” címet viselte a hetvenes évek egyik nagy hatású esszégyűjteménye, az emberközpontú közgazdaságtan alapműve, dacolva az uralkodó „minél nagyobb, annál jobb” szemlélettel. Az atomenergetikában mindig is voltak törekvések a kisebb egységteljesítményű típusok, blokkok térnyerésére, és mostanában a fő sodor mellett erősödni látszanak. A cikk áttekinti az aktuális összképet, a várható fejleményeket. ([Nukleon\_6\_3\_143\_Cserhati.pdf](http://nuklearis.hu/sites/default/files/nukleon/Nukleon_6_3_143_Cserhati.pdf))

„Új atomerőmű építésének fő akadálya a legtöbb esetben a nagy beruházási költség, a létesítés elhúzódása, valamint a magas pénzügyi-finanszírozási kockázat. A megtermelt villamos energia árának kétharmada a beruházás költségeit fedezi. Egy kisebb blokk azonban könnyebben finanszírozható, üzemekben nagy sorozatban gyártható, továbbá egyszerűbben szállítható és elemeiből gyorsabban felépíthető, mint nagyobb teljesítményű társai.

A másfél órás előadás sokrétűen, a technikai, gazdasági, történelmi oldalról is áttekintette a témát, és tartalmazott az épülő blokkról drónos felvételeket is.

Az előadás több mint teltházas volt.

A WiN-t 3 hölgy, **Besenyei Erzsike**, **Kovácsné Deme Klári** és **Pék Eleonóra** képviselte.